Med sin store højde og sit hårde skud blev Lars Krogh Jeppesen tidligt udtaget til landsholdene, og han har spillet 26 Y-landsholdskampe og 28 U-landsholdskampe, inden han allerede som 19-årig fik sin A-landsholds-debut. Også her er skaderne kommet i vejen for det helt store gennembrud, men han har været med ved flere slutrunder i 2000'erne. Han har været med til at vinde to EM-bronzemedaljer (2002 og 2004) samt ikke mindst guldmedaljerne fra EM i 2008. Pr. januar 2008 har han spillet 125 landskampe og scoret 361 mål.